LUOMINEN? EVOLUUTIO? DINOSAURUKSET
ALUSSA...
ALKUPERÄ, KASVIT, ELÄIMET, IHMISET
SUUNNITELTUJAKO?
VEDENPAISUMUS, FOSSIILIT, SEDIMENTTIKIVI
HAVAINNOT, TODISTUSAINEISTO, JÄRKI, TOSIASIAT
RAAMATTU, EVOLUUTIO JA ARKEOLOGIA
Kuolleenmeren kääröt
Mistä tietää, että Raamattu, jota tänään luemme, -
muistuttaa yhtään sitä, mitä apostolit kirjoittivat?
Saati sitten mitä profeetat kirjoittivat tuhansia ja tuhansia vuosia sitten?
Olemme kaikki leikkineet "rikkinäistä puhelinta", -
jossa tarina kulkee suusta suuhun.
Tarina muuttuu aina dramaattisesti jo muutaman kertojan aikana.
Kirjoituksia on kopioitu kopioimistaan tuhansien vuosien ajan.
Miten siis voi olla varma, että nykyteksti vastaa alkutekstiä?
Sellaisia vastalauseita kuulee, kun puhuu ihmisille Raamatusta.
Toivottavasti sinulla on hyvä vastaus.
Kysymystä voi lähestyä monella tavalla.
Uskon, että se on Kuolleenmeren kääröjen väkevä sanoma.
Raamattu on luotettava. Nykypäivän Raamattu vastaa sitä, -
mitä apostolit ja profeetat kirjoittivat.
Ymmärrämme vastalauseet ja vaikeu- det, joita ihmisillä on käsittää se, -
sillä kaikki, mitä tiedämme tässä maailmassa, rappeutuu ja rapistuu.
Puhumme siitä myöhemmin lisää.
Asioilla on taipumusta rappeutua.
Miksei siis apostolien ja profeettojen sanoma rapistuisi?
1. Moos. 3:sta näemme, milloin rapistumisprosessi alkoi.
Maa kirottiin.
1. Moos. 3:17: "kirottu olkoon maa sinun tähtesi [...]
orjantappuroita ja ohdakkeita se on kasvava sinulle [...]
Otsasi hiessä sinun pitää syömän leipäsi, kunnes tulet maaksi jälleen, -
sillä siitä sinä olet otettu.
Sillä maasta sinä olet, ja maaksi pitää sinun jälleen tuleman."
Uskon, että tämä lävistää koko universumin.
Jesaja puhuu vaikutuksesta, jonka näemme maailmassa: -
"ruoho kuivuu, kukkanen lakastuu, kun Herran henkäys puhaltaa siihen.
Totisesti, ruohoa on kansa. Ruoho kuivuu, kukkanen lakastuu".
Mutta sitten hän sanoo, että rapistu- misprosessissa on yksi poikkeus.
Jes. 40:8: "mutta meidän Jumalamme sana pysyy iankaikkisesti."
Se on erilainen. Tämä on Jumalan Sanan lupaus.
Jotkut kuitenkin sanovat: "Mistä tietää, että tämä on totta?"
Yksi todiste tulee Kuolleenmeren kääröistä.
Meidän on kuitenkin ymmärrettävä, mitä Jumalan Sana lupaa: -
on olemassa poikkeus. Jeesus itse sanoi Matt. 24:35:ssä: -
"Taivas ja maa katoavat, mutta minun sanani eivät koskaan katoa."
On olemassa radikaaleja opettajia, kuten Joseph Smith ja Muhammed, -
jotka väittivät, että Sana katosi ja siksi tarvitaan uusia kirjoituksia -
ja että heidän kirjoituksensa ovat huomionarvoisia, minusta erilaisia.
Mutta tilalle ei tarvita muuta, jos se ei ole ikinä kadonnut.
Pietari siteeraa Jesajaa 1. Piet. 1:24:ssä: -
"kaikki liha on kuin ruoho, ja kaikki sen kauneus kuin ruohon kukkanen; -
ruoho kuivuu, ja kukkanen varisee...
Sitten tulee poikkeus: "mutta Herran sana pysyy iankaikkisesti."
Pietari soveltaa sitä siihen, mitä apos- tolit olivat kirjoittaneet, ei vain VT.
"Ja tämä on se sana, joka on teille ilosanomana julistettu."
Julistajina olivat apostolit. Tämä on lupaus.
Lupauksesta huolimatta jotkut väittävät, että teksti on muuttunut.
Jopa uskonnolliset johtajat vaativat, että se täytyy korvata jollakin.
Vaikka Kuolleenmeren informaatio -
on usein liberaalien tutkijoiden käsityksen suodattamaa, -
kääröt ovat hyvä vahvistus sille, mitä Jesaja, Jeesus ja Pietari lupaavat.
Se on Kuolleenmeren kääröjen ensisijainen merkitys.
Tutkitaan aluksi Kuolleenmeren kääröjen löytämistä.
Kertomus on kiehtova. Emme ehdi kertoa sitä kokonaan.
Kun löydöistä kerrottiin ensikertaa 1940-luvulla, -
jopa "Time"-lehti piti sitä suurimpana käsikirjoituslöytönä kautta aikain.
Niin sanoi William Albright, jota pidettiin USA:n johtavana arkeologina.
Nämä kaksi miestä monen muun kanssa, teini-ikäisiä siihen aikaan, -
olivat lähellä Kuolluttamerta.
He paimensivat lampaita ja vuohia. He olivat kadottaneet yhden vuohen.
He etsivät sitä, -
ja etsinnän yhteydessä he löysivät Kuolleenmeren kääröt.
Tässä on yksi mies, joka ei tosin ole kumpikaan kuvan miehistä, -
mutta hän väittää olleensa mukana. Siitä on hyviä todisteita.
Hän tuli kanssamme luolaan nro 1.
Tässä hän poseeraa alkuperäisen löytöpaikan edessä.
Arkeologit olivat lisänneet jälkikäteen kulkuaukon, jonka edessä hän seisoo.
Ylhäällä oli aukko, joka löytöhetkellä oli ainoa luolan kulkuaukko.
Paimen ajatteli, että kili oli pudonnut aukosta.
Hän heitti aukkoon kiven pelästyttääkseen vuohen ulos.
Hän kuuli, miten ruukku räsähti rikki.
Hän tajusi, että luolassa oli ruukkuja.
Hän laskeutui luolaan ja löysi 37 ruukkua.
Tässä on kuva jäljennöksistä.
Ne oli tehty Kuolleenmeren kääröjen säilyttämisastioiksi.
Hän otti ainakin seitsemän kääröä ja kantoi ne telttaansa.
Siellä ne olivat parisen vuotta, -
ennen kuin he ymmärsivät niiden merkityksen.
Olen puhunut joidenkin siellä silloin olleiden paimenten kanssa.
He tiesivät, että kääröt olivat hyvin tärkeitä.
Pergamentti, jolle ne oli kirjoitettu, oli hyvin erikoista.
Sitä pantiin talteen tärkeitä asiakirjoja varten.
Niinpä he käyttivät sitä asia- kirjoihinsa, kuten avioerosopimuksiin.
He kirjoittivat Kuolleenmeren kääröjen kääntöpuolelle.
Ehdotimme, että pitäisi etsiä vanhoja avioerosopimuksia.
Ehkä kääröjä löytyisi lisää.
Lopulta he tajusivat, että kääröistä voisi saada rahaa.
Kiehtovan tapahtumasarjan kautta he tutustuivat herra Kandoon, -
joka silloin asui Betlehemissä.
Hänellä oli lahjapuoti ja antiikkiliike St. George -hotellissa Jerusalemissa.
Hän oli suutari. Hän ajatteli alun perin, -
että nahkapergamentti soveltuisi kenkien korjaamiseen.
Pergamentti oli erinomaisessa kunnossa, suljetuissa ruukuissa.
Lopulta asia tuli Eleazar Sukenikin tietoon.
Hän oli Jerusalemin Heprealaisen yliopiston professori.
Tiivistän kertomusta hurjasti. Sukenik käsitti, -
että kääröt olivat hyvin tärkeitä. Hän sai käsiinsä niistä kolme.
Mar Samuel Syyrian ortodoksikirkosta osti neljä kääröä.
Hän oli metropoliitta.
Hän ja John Trevorof vahvistivat, että kääröt olivat hyvin vanhoja.
Samuel laati niistä myynti-ilmoituksen Wall Street Journal -lehteen.
Ensimmäiset kolme kääröä ostaneen Eleazar Sukenikin poika Jigael Jadin -
oli myös Israelin maanalaisen armeijan johtaja.
Tämä tapahtui juuri ennen Israelin nykymuotoisen valtion perustamista.
Arabit piirittivät Jerusalemia.
Betlehem oli täysin arabien käsissä.
Eleazar Sukenik matkusti sinne vastoin poikansa neuvoa -
ostamaan kolme kääröä. Mar Samuel osti toiset neljä.
Samuel mainosti niitä lehdessä. Jigael Jadin oli käymässä New Yorkissa.
Hän osti kääröt välikäden kautta.
Samuel ei olisi myynyt kääröjä israelilaiselle.
Hän osti kääröt 250 000 dollarilla.
Hinta olisi ollut suurempi, jos kääröjen täysi merkitys olisi tajuttu.
Kaikki seitsemän tuli Jerusalemin Heprealaisen yliopiston haltuun.
Niitä säilytetään nyt Kirjan pyhäkössä, joka on kuvassa.
Niitä säilytetään tilassa, jonka lämpötilaa ja valoisuutta tarkkaillaan.
Ne ovat maailman merkittävimpiä asiakirjoja.
Tutkitaanpa Kuolleenmeren kääröjen löytöpaikkaa.
Kuolleenmeren luoteiskulma. Linnun- tietä 24 kilometriä Jerusalemista.
Aivan järven rannalla.
Jerusalemin ortodoksijuutalaiset pitivät sen alueen asukkaita luopioina.
Nämä puolestaan pitivät Jerusalemin ortodokseja luopioina.
Tavallaan kummatkin olivat oikeassa.
Jeesuksen aikainen temppeli oli Herodeksen rakentama.
Herodes oli suuruudenhullu, ei mikään vanhurskas.
Hän yritti päihittää Salomon rakennushankkeillaan.
Kuten Jeesus paljastaa Uudessa testamentissa, -
Hän vastusti monia asioita, joita oli meneillään. Niin hekin vastustivat, -
vaikkakin tässä yhteisössä oli erikoisia ajatuksia.
Asutuspaikassa tehtiin kaivauksia 1950-luvulla. Se oli laaja.
Siellä oli asunut ehkäpä 200 ihmistä.
He olivat naimattomia. He pitivät seksiä sopimattomana.
Silti yhteisö säilyi hengissä lähes 300 vuotta. Rekrytointi oli mittavaa.
Heillä oli muitakin epätavallisia aatteita.
Liberaalit tutkijat pitivät heitä tärähtäneinä.
He jättävät usein mainitsematta, että heillä oli vanhurskas elämäntapa -
ja he tunsivat Kirjoitukset erinomaisesti.
Jotkin faktat heistä toimivat erinomaisena todisteena -
nykykäsitykselle Kirjoituksien luotettavuudesta.
Asutus on restauroitu. Heillä oli hienostunut vesijärjestelmä.
He eivät olleet tyhmiä. He rakensivat vesijohdon johtamaan vettä vuorilta.
Heillä oli kaikenlaisia altaita rituaalikylpyjä varten.
Se näytti suunnilleen tältä. Jopa kolmikerroksisia rakennuksia.
Tässä on vartiotorni -
ja vähintään kaksikerroksinen kirjasto. Mielenkiintoinen rakennus.
Jotkut ovat yrittäneet vähätellä sitä. "Pelkkä keramiikkapaja."
Heidän motiivinsa käyvät ilmi siitä, -
miten vähättelevästi he suhtautuvat Raamattuun ja Messiaaseen.
Kun rakennusta tutkitaan, käy ilmi eräs seikka.
Työpöydät oli tehty niin, että niille voitiin levittää kääröjä.
Se näkyy kuvan mallinnuksesta.
Raunioista on löytynyt mustepulloja.
Kääröjä leviteltiin ja ommeltiin yhteen. Työpöydillä kirjoitettiin.
On selvää, mitä he tekivät.
Kääröt tulivat täältä.
Tässä on savesta valettuja työpöytiä, joille kääröt levitettiin, -
jotta niitä pystyttiin kopioimaan.
Niitä on löytynyt kaivauksilta.
Niistä monia on esillä Rockefeller-museossa.
Joitakin on Ammanissa Jordaniassa.
Tämä koko yhteisö oli omistautunut Jumalan palvomiselle.
He pitivät itseään ortodoksisempina, -
vanhurskaampina, Jumalalle mieluisampina kuin jerusalemilaisia.
Vuonna 66 jKr. juutalaiset nousivat kapinaan Roomaa vastaan.
He ymmärsivät joutuvansa pulaan.
Niinpä he alkoivat kätkeä kääröjä luoliin tiiviissä ruukuissa.
Ruukut suljettiin mehiläisvahalla.
Se selittää, miksi jotkin niistä ovat säilyneet ihmeellisen hyvin.
Koskematon Jesajan kirjakäärö on säilynyt erittäin hyvin.
Reunat ovat hieman syöpyneet, mutta muuten se on säilynyt erittäin hyvin.
Kaksi vuotta kapinan jälkeen Rooman kymmenes legioona marssi alueelle.
Vuosi oli 68 jKr. Se tuhosi asutuksen täydellisesti. Poltti sen.
He asettuivat sinne ehkäpä 25 vuodeksi.
Selvästikään he eivät löytäneet kääröjä.
Ne oli kätketty lähialueen luoliin.
Yksitoista luolaa on löydetty.
Kuva on 400 metrin päässä pohjoiseen Qumranista.
Kävin luolissa joulukuussa.
Toimin geologisena neuvonantajana kaivauksilla.
Kaivauksia oltiin juuri päättämässä.
Tässä on Dawud, yksi kääröjen alkuperäisistä löytäjistä.
Hän vei meidät luolaan nro 1 ja moniin muihin luoliin.
Hän kertoi meille arabiaksi tulkin välityksellä, -
miten he löysivät kääröt.
Hänen lapsenlapsensa Yusuf on koulutukseltaan arkeologi.
Hän työskenteli kanssamme. Hän oli yksi kaivausjohtajista.
Oli jännittävää jututtaa heitä, päästä luoliin, nähdä löytöpaikka -
ja olla tällä historiallisella tapahtumapaikalla.
Dawud, tai miten hänen nimensä lausutaankaan arabiassa, -
oli mukana löytämässä ruukkuja.
Hän oli kanssamme koko kaivauksien ajan, Yusufin isoisä.
Hän seisoo tässä ylätasangolla. Taustalla näkyy luola nro 4 ja 5.
Luola nro 4 on luolista ehkäpä tärkein.
Beduiinit löysivät sieltä yli 15 000 fragmenttia.
Arkeologit löysivät 40 000 fragmenttia lisää.
Joskus sanotaan, että niitä pimitettiin pitkään. "Täytyy olla huijausta."
Yli viittäkymmentätuhatta fragmenttia ei laiteta kokoon helposti.
Ne tulevat yli 400 käsikirjoituksesta ― siis tästä yksittäisestä luolasta.
Yhteensä luolissa oli 800 käsikirjoitusta.
Tämän luolan käsikirjoituksista sata- kunta oli Raamatun käsikirjoituksia.
Papyrus ja pergamentti, jolle pääosin kirjoitettiin, -
ei pysy koossa, ellei se ole tiiviin ruukun sisällä.
Se hajoaa palasiksi, ja palaset täytyy koota.
Luola nro 4 on selvästi ihmisen tekemä.
Ehkäpä he suurensivat ja koristelivat luonnonluolaa.
Etualalla on halkeama, josta suurin osa fragmenteista löytyi.
Seutu on hyvin maalauksellista.
Raunioihin voi tutustua.
Kaivauspaikallemme ei pääse. Puhumme siitä kohta lisää.
Suoraan vastapäätä, Kuolleenmeren toisella puolella on Nebon vuori, -
josta Mooses katseli Luvattua maata.
Turistit voivat tutustua Qumranin raunioihin.
Kaivauspaikkamme oli ylätasangolla.
Vastasimme väitteeseen, ettei yhteisö olisi ollut yhteydessä kääröihin -
ja että he olisivat olleet vain savenvalajia. Selitän kohta lisää.
Se ei ollut lomailua vaan kovaa työtä. Siirsimme ison kasan maata.
Työympäristö oli kuitenkin erittäin kiva, vaikkakin oli tosi kuuma.
Se on maapallon alhaisin paikka, 400 metriä maanpinnan alapuolella.
Joulukuussakin lämpötila voi olla +38 °C, kesällä +54 °C.
Tässä on kaivauspaikka. Vasemmalla näkyy Kuollutmeri.
Kun kääntää kuvakulmaa, näkee kaivauskuopat, -
joista etsimme keramiikkaa ja yhteisön hautaamia aterioita.
Kuvista näkee, millaista työ oli.
Tässä beduiinit nostavat maa-ainesta miehelle, -
joka on jatko-opiskelija Criswell Collegessa täällä Dallasissa.
Yusuf oli yksi kaivausjohtajista. Oli kunnia työskennellä hänen kanssaan.
Hän on tosi pätevä. Opimme paljon alueesta.
Oli kiehtovaa kuunnella hänen ja isoisän rupattelua, -
kun isoisä muisteli alkuperäistä löytöä, ja he juttelivat kaivauksista.
Kaivoimme alueen itäosassa -
makkabealaiskautta edeltävältä ajalta olevaa pyöreää monttua.
Makkabealaiskausi osuu Vanhan ja Uuden testamentin väliin.
Kaivoimme esiin maljoja ja ruoanvalmistusastioita.
Löydöt osoittavat selvästi, että nämä ihmiset söivät erittäin hyvin.
Heillä oli hienot vaatteet. Tässä on ruukku, jossa oli yhä jäämiä viinistä.
Monet sanovat, että Johannes Kastaja oli essealainen -
ja asui täällä Qumranin yhteisössä. Mutta hän ei pukeutunut näin hyvin.
Hän ei juonut ja syönyt näin hyvin.
Heinäsirkat ja villihunaja eivät ole juhlia, joista löysimme jäänteitä.
En näe yhteyttä, vaan vastakohdan.
He olivat vauraita. He lahjoittivat rahansa yhteisölle liittyessään siihen.
He elelivät paksusti tämän yhteisöllisen järjestelyn ansiosta.
Tutkimme tarkoin aterioiden jäänteitä.
He hautasivat ne seremoniallisesti ruukuissa.
Luiden DNA-analyysi paljasti, -
että DNA vastasi lampaannahkaa.
Lampaat, joiden nahasta tehtiin kääröjä, -
olivat samoja kuin lampaat, joita he söivät.
Ne olivat samasta sukulinjasta.
Se kumoaa ajatuksen, että siellä valettiin vain keramiikkaa.
Joidenkin mukaan ei ole viisasta sanoa niin, -
koska taho, jolta kaivauslupia haetaan, -
on esittänyt, että kyseessä on vain keramiikkapaja.
Länsirannan arkeologisen toiminnan päällikkö kirjoitti artikkelin, -
ja me räjäytimme sen taivaan tuuliin.
Nyt yritämme saada uutta kaivauslupaa. Rukouksia tarvitaan.
Puhutaan Kuolleenmeren kääröjen sisällöstä.
Asiaan liittyy paljon väärää tietoa.
Ne sisältävät muutakin kuin raamatuntekstejä.
400 käsikirjoitusta eli suunnilleen puolet on pelkkää hölynpölyä.
Ne ovat pseudepigrafisia, väärennettyjä kirjoituksia.
Niiden väitetään olevan Jumalan innoittamia, mutta ne eivät ole sitä.
Miksi he tekivät tällaista, jos he kerran kunnioittivat Kirjoituksia?
Täällä Rickyn kirjastossa on monia kirjoja, jotka ovat Jumalan Sanaa.
Kirjoista valtaosa ei ole Sanaa. Ne ovat kommentaareja.
Joissakin kirjoissa esiintyy todennäköi- sesti melko kummallisia ajatuksia.
Minunkin kirjastossani on erikoisten tyyppien kirjoittamia kirjoja.
Niissä on virheitä. Haluan tietää ne, jotta osaisin vastata niihin.
Sellaisia on kirjastoista valtaosa. Sama pätee tähän kirjakokoelmaan.
Ei ole lainkaan yllättävää, että mukana on omituisia kirjoja -
ja hulluja ajatuksia. He kätkivät kirjastonsa.
Käsikirjoituksista 200 käsittelee yhteisön elämää.
Se oli ominaista Qumranin yhteisölle, essealaisille.
Erityisesti sääntökirja valaisee yhteisön elämää.
He ottivat kasteen 2―3 kertaa päiväs- sä. He todella uskoivat kasteeseen.
Kaikkialla oli kastealtaita.
He eivät uskoneet avioliittoon ja joihinkin muihin asioihin.
Heidän näkemyksensä Kirjoituksista on todella mielenkiintoinen.
Kirjastosta neljäsosa, luultavasti suu- rempi osuus kuin minun kirjastostani, -
koostui Kirjoitusten käsikirjoituksista tai kopioista.
He kopioivat niitä yhä uudelleen.
Ehkäpä kääröt kuluivat, ja niistä tehtiin uusia kopioita.
Se oli harras uskonnollinen lahko, Kirjoitusten tutkimiseen omistautunut.
1. Moos. kirjasta on löydetty 24 kopiota ja 5. Moos. kirjasta 33 kopiota.
He näyttivät antaneen eniten painoarvoa näille kirjoille.
Jesaja oli hyvin suosittu kirja. 22 kopiota.
Se on tärkeää syistä, joihin pureudumme kohta.
Psalmien kirjasta on monta kopiota, 39.
Edustettuna on Vanhan testamentin jokainen kirja, pois lukien Ester.
Esterin kirjaankin viitataan joissakin kommentaareissa, -
mikä osoittaa, että he pitivät sitä osana kaanonia, Jumalan ilmoitusta.
Uskon, että löydämme fragmentteja, kun etsintöjä jatketaan.
VT:n kaikki kirjat on löydetty joko kokonaan tai osittain, -
pois lukien Esterin kirja, johon kylläkin on viittauksia.
Ehkäpä merkittävintä on, -
että kääröistä kaksitoista on kirjoi- tettu muinaisilla heprean kirjaimilla.
Yksi suuri uskon haastaja on teoria, -
joka on kumonnut tuhansien uskon. Heistä jotkut ovat läheisiä ystäviäni.
Sen mukaan Mooseksen kirjat eivät ole Mooseksen kirjoittamia.
Sitä kutsutaan lähdeteoriaksi. Sen mukaan Mooseksen kirjat -
olisi kirjoitettu pakkosiirtolaisuuden jälkeen. Tarkoituksena oli saada -
Israel näyttämään vanhalta, jotta kansan poliittinen merkitys vahvistuisi.
Teoriaa yritetään todistaa oikeaksi mm. tietokoneanalyysien avulla.
Näistä kaksitoista on kirjoitettu muinaisilla heprean kirjaimilla.
Niitä käytettiin vain ennen pakkosiirtolaisuutta. Sen jälkeen -
lisättiin vokaalimerkit ja muutettiin kirjainten muotoa.
En usko, että nämä on kirjoitettu ennen pakkosiirtolaisuutta, -
mutta ne ovat kopioita käsikirjoituk- sista, jotka oli kirjoitettu ennen sitä.
Se todistaa, että ne olivat olemassa ennen pakkosiirtolaisuutta.
Vanhin käärö on 1. Moos. kirjan käärö, muinaisilla heprean kirjaimilla.
Wikipedia ajoittaa sen jopa niinkin varhaiseen vuosilukuun kuin 325 eKr.
Varovaisenkin arvion mukaan se on ajalta 300 vuotta ennen Kristusta.
Muinaiset heprean kirjaimet, -
kopioitu tekstistä, joka on ajalta ennen pakkosiirtolaisuutta.
He väittävät, että Mooseksen kirjat kir- joitettiin pakkosiirtolaisuuden jälkeen,
mutta Kuolleenmeren kääröistä tiedämme, ettei niin ole.
Ne olivat olemassa ennen pakkosiirto- laisuutta. Näin lähdeteoria kumoutuu.
Löytyi monia valaisevia kommentaareja.
Liberaalit eivät pidä niistä, koska täällä uskottiin Raamattuun.
Heidän kommentaarinsa osoittavat sen.
He uskoivat sen olevan profeetallisia ja ennakoivan Messiaan tuloa.
He ymmärsivät Messiaan paremmin kuin apostolit.
UT:n kirjoittajien tavoin he käsittivät, että tämä oli Jumalan Sanaa, -
mutta he viittasivat Messiaaseen "lävistettynä".
Hänen piti kuoleman ja ylösnouseman.
Liberaalit uskovat, että ajatus kuol- leesta ja ylösnousseesta Messiaasta -
keksittiin satoja vuosia Kristuksen jälkeen, -
että UT kirjoitettiin kauan tapahtuma-aikojen jälkeen -
ja että Messias-kertomus oli vain var- haisiin käsityksiin lisätty sepitelmä.
Essealaiset oivalsivat sen VT:n profe- tioista satoja vuosia ennen Kristusta.
Se ei ole VT:n profetioihin lisätty erikoinen sepitelmä.
Se on johdettu suoraan profetioista jo ennen Kristuksen saapumista.
"Suuri Jesaja-käärö", kuten sitä kutsutaan, -
on esillä Kirjan pyhäkkö -museossa. Tässä on kuva.
Se on jännittävimpiä kääröjä.
Jos nykyään tutkii Jesajan kirjaa seminaarissa, ei tutki Jesajaa.
Tutkii Jesaja 1:tä ja Jesaja 2:ta. Liberaalien on pakko jakaa kirja, -
koska Jesajan kirjan loppuosassa on profetioita.
Jos se on kirjoitettu Jesajan aikana, sen on oltava yliluonnollista profetiaa.
Niinpä he korjaavat asian jakamalla Jesajan kirjan kahteen osaan.
"Jesaja 1 kirjoitettiin Jesajan aikaan. Se ei sisällä profetioita.
Jesaja 2 on täytynyt kirjoittaa pakkosiirtolaisuuden jälkeen, -
ja se pantiin näyttämään profetialta."
Sitten löytyi Jesaja-käärö, joka on peräisin vuoden 300 eKr. tienoilta -
ja joka on kopioitu ennen pakkosiirto- laisuutta peräisin olevasta tekstistä.
Liberaalit odottivat, että löytyy kaksi erillistä kääröä, kuten he opettavat.
Ei. Se on kaikki yhtä, täydellistä, koskematonta kääröä, -
joka on kirjoitettu muinaisilla heprean kirjaimilla.
Kaikki yhdessä, kuten tässä näkyy. 7,3 metriä.
Mielenkiintoisesti marginaalissa ja tässä punavärillä korostettuna -
on merkintöjä Messias-jakeista, -
jotka he ymmärsivät 300 vuotta ennen Messiaan tuloa.
He ymmärsivät, mistä tässä oli kyse.
Voi ymmärtää, mikseivät liberaalit pidä näistä. He eivät mainitse tätä.
He puhuvat kummallisuuksista, mutta on paljon muutakin.
Luolaan 7 liittyy mielenkiintoisimpia löytöjä.
Jos puhuisin nyt juutalaisille Jerusalemissa, -
kuulisitte vaikerointia.
"Qumranissa ei ole Uutta testament- tia." Näkemykseni mukaan on.
Se ei tietenkään ole vuodelta 300 eKr. vaan ensimmäiseltä vuosisadalta.
Luolassa 7 on erityyppisiä käsikirjoituksia.
Ne on kirjoitettu papyrukselle, ei pergamentille eli lampaannahalle.
Se on kirjoitettu kreikaksi, ei heprean eikä muinaisilla heprean kirjaimilla.
Luola nro 7 on romahtanut.
Sen katto ja seinät ovat luhistuneet.
Sieltä on löydetty 19 pientä papyrusfragmenttia.
Aluksi niitä ei osattu lukea, mutta kun niitä tutkittiin, -
huomattiin, että ne olivat osia 2. Moos. kirjasta ja Jeremian kirjasta.
Tietokoneanalyysin avulla voidaan nähdä, -
miten kirjaimet sopivat tekstiin. Mutta loppuosaa he eivät osanneet lukea.
19 fragmentista 17:ää ei osattu lukea, -
koska niitä etsittiin Vanhasta testamentista.
Ne eivät olleet sieltä. Ne olivat Uudesta testamentista.
Yksi ilmeisimmistä on Markuksen evankeliumista.
Tässä fragmentissa mainitaan Genesaret, -
Galileanjärveä tarkoittava sana, -
jota käytettiin vain ensimmäisellä vuosisadalla.
Se auttaa ajoittamaan fragmenttia yhdessä kirjaintyylin kanssa.
Se on lainaus Mark. 6:52―53:sta, jossa mainitaan Genesaret.
Fragmentin päälle laitetaan teksti ja katsotaan, täsmäävätkö ne.
Teksti voidaan tunnistaa muutamasta kirjaimesta.
Kun tätä fragmenttia verrataan näin, huomataan, -
että kaksi ylintä sanaa sopivat melko hyvin, mutta muut eivät niinkään.
Mutta tietokoneella voi säätää kirjainten välyksiä.
Ei tiedetä tarkalleen, miten leveitä välykset ja palstat olivat.
Mutta kun niitä säätää, bingo! Se sopii joka suuntaan, -
myös ensimmäisellä vuosisadalla käy- tettyyn Genesaret-sanaan keskellä.
Tämä on Mark. 6:52―53. Kun näin jatkettiin, löytyi monia muita kohtia -
Markuksesta, Apostolien teoista, Room. kirjeestä. 1. Tim. kirjeestä, -
2. Piet. kirjeestä, joka oli eniten kohua aiheuttaneita, ja Jaak. kirjeestä.
Kaikki on todistettu oikeiksi. Tekstin täytyy siis olla ajalta ennen 68 jKr., -
jolloin roomalaiset tulivat ja tuhosivat kaiken.
Kirjaintyyli viittaa vuoden 50 jKr. tie- noille. Se lienee kirjoitettu silloin.
Sen täytyy olla kirjoitettu ennen vuotta 68 jKr. Ajattelehan.
Markuksessa kirjainten tyyli viittaa vuoden 50 jKr. tienoille. Jeesus sanoi:
"Sinä näet nämä suuret rakennukset.
Niistä ei ole jäävä kiveä kiven päälle maahan jaottamatta."
Vuonna 70 jKr. roomalaiset marssivat Jerusalemiin ja kivet revittiin maahan.
Tässä on kivien murjoma katu ensimmäiseltä vuosisadalta.
Se tapahtui v. 70 jKr. Se profetoitiin todistettavasti ennen vuotta 68 jKr.
Ymmärrättekö, miksi he eivät pidä tästä eivätkä myönnä UT:n osuutta?
Samaa metodia, jolla tunnistettiin otteet Hesekielin ja Jeremian kirjasta,-
käytettiin Markuksen evankeliumissa papyruksessa ja kreikan kielessä.
Toisen he hyväksyvät, toista eivät. Se ei sovi heidän teologiseen kantaansa.
Uusia fragmentteja löytyy koko ajan lisää. Siitäkään ei juuri puhuta.
Ne ovat papyrusfragmentteja.
UT:stäkö? Uusia löydetään. He taistelevat vastaan kynsin ja hampain.
Hanan Eshel, professori Israelin tärkeimpiin kuuluvassa yliopistossa, -
löysi useita 3. Mooseksen kirjan fragmentteja vuonna 2005.
Beduiinit itse asiassa löysivät ne. Hän kuuli siitä.
Beduiinit ottivat häneen yhteyttä palkkion toivossa. Hän osti ne -
ja vei ne heti Israelin antiikkimuseon tutkittavaksi. "Nämä on löydetty."
He eivät pitäneet siitä. Hänet irtisanottiin virasta yliopistolla -
ja heitettiin vankilaan vuodeksi. "Näitä ei pidä ostaa beduiineilta."
Miten sitten muut Kuolleenmeren kääröt hankittiin? - Beduiineilta.
"Sitä ei pidä tehdä. Se kannustaa ryöstelemään."
Ymmärrämme kyllä, mutta heillä oli jo ne. Pitäisikö ne vain jättää huomiotta?
Hän piti hyvänä ajatuksena pelastaa fragmentit.
He pelkäsivät sitä, mitä hän voisi löytää. Hän ei enää ole professori.
Hän on opas. Hän kuitenkin auttaa meitä kaivauksilla -
ja luvanhakuprosesseissa.
Hän tunnisti luolan, josta nämä fragmentit ovat peräisin.
Päätimme kaivaukset juuri joulukuussa.
Täytyy aina julkaista tutkimusraportti, ennen kuin voi hakea uutta lupaa.
Se julkaistaneen tässä kuussa.
Sitten haemme heti uutta kaivauslupaa luolaan.
Tässä on Yusuf Omaria, jonka isoisä oli alkuperäisiä löytäjiä, -
sortuneen luolan edessä.
Minua pyydettiin sinne tunnistamaan geologisesti, -
että tämä oli varmasti sortunut luola. Se oli sitä.
Yusufilla on kädessään pergamenttia.
Siinä ei näkynyt kirjoitusta, ei ainakaan ilman infrapunavaloa.
Tämä on sortunut luola. Haluamme mennä sinne, -
ja olisi hienoa löytää lisää UT:n papyrusfragmentteja, -
samoja kuin luolasta nro 7.
Olisimme kiitollisia rukouksista. Mielenkiintoinen projekti!
Tehdään yhteenveto Kuolleenmeren kääröjen merkityksestä.
Ensinnäkin ne kertovat uskonlahkosta, -
jolla oli sama lähestymistapa Kirjoituksiin ja näkemys profetioista -
kuin alkuseurakunnalla. Ei kuin nykyajan liberaali näkemys, -
vaan kuin UT:n näkemys, jonka näemme tänään.
Kuten Paavali kirjoitti tessalonikalaisille, -
heidän kuulemansa sanoma todellakin oli Jumalan Sana.
Ja korinttolaisille: -
jos olette hengellisiä, otatte tämän vastaan Herran käskynä.
Näin he näkivät Kirjoitukset.
Eri tavalla kuin mitä nykyään opetetaan yliopistoissa.
Se kumoaa ajatuksen, että Uuden testamentin uskomukset -
olisivat kehittyneet vuosisatojen aikana -
Kristuksen ja apostolien kuoleman jälkeen.
Että tämä perimätieto ja myytti kehittyi. Ei. Asia ei ole lainkaan niin.
Johannes Kastajan tavoin he uskoivat olevansa edelläkävijöitä erämaassa.
He viittasivat jakeisiin, jotka viittasivat häneen, -
ja sovelsivat niitä itseensä. He näkivät sen tulevan Messiaan valmisteluna.
He uskoivat, että Hän tulisi pian. Aika oli täysi, kuten Johannes K. saarnasi.
Jeesuksen ja apostolien tavoin hekin uskoivat elävänsä -
VT:n ajan loppuaikoja ja että Kirjoitukset puhuivat Messiaan tulosta.
Kärsivän Messiaan tulosta. Messiaan, joka nostettaisiin kuolleista.
Apostolitkaan eivät ymmärtäneet sitä vielä Jeesuksen elinaikana.
He ymmärsivät, kun Pyhä Henki tuli, mutta nämä ymmärsivät sen edeltä.
Esiin nousee myös se, -
miten huolellisesti ja tarkasti he kopioivat Kirjoituksia.
Mielenkiintoista kyllä, Josephus kommentoi tätä: -
"Tämä on konkreettinen todiste kunni- oituksesta Kirjoituksiamme kohtaan.
Vaikka on kulunut kauan, -
kukaan ei ole uskaltanut lisätä, poistaa eikä muuttaa tavuakaan.
Jokainen juutalainen pitää niitä vaistomaisesti Jumalan käskyinä, -
joita noudattaa ja joiden puolesta tarvittaessa kuolla iloiten."
Se heijastuu kopiointiprosessiin.
Se näkyy sääntökirjasta ja kaivauksilta löytyneistä artefakteista.
Kopioituaan yhden sivun he laskivat jokaisen kirjaimen.
He laskivat vaaka- ja pystytasossa sekä ristiin.
Jos summa ei täsmännyt, he heittivät sivun pois ja aloittivat alusta.
He eivät vain toivoneet oikeellisuutta. He tarkastivat, että se tuli oikein.
Tekstilöytöjä on VT:n jokaisesta kirjasta.
Nyt meillä on tuhat vuotta vanhempia käsikirjoituksia -
kuin mikään tunnettu käsikirjoitus ennen Qumranin kääröjen löytämistä.
Sitä ennen vanhin oli Codex Aleppo, Aleppon koodeksi.
Se oli masoreettinen käsikirjoitus, ajoitettu vuoteen 900 jKr. VT:n teksti.
Silloin käännettiin Kuningas Jaakon Raamattu. Vanhin teksti silloin, -
ja aina 1940-luvulle.
Profeetoista oli kulunut 2 000 vuotta, kun Aleppon koodeksi laadittiin.
Pitkälti yli tuhat vuotta.
Tekstien on täytynyt muuttua tuhansi- en vuosien aikana kopioinnin myötä -
alkuperäiseen nähden. Nyt meillä on tuhat vuotta vanhempi Jesaja-käärö, -
joten voimme tarkastaa.
Mitä tapahtui tuhannen vuoden aikana vanhimman v. 1940 tunnetun tekstin -
ja vanhimman v. 1950 tunnetun tekstin välillä? Tuhat vuotta ikäeroa.
Ne ovat täysin samanlaiset.
Identtiset. Sanasta sanaan. Yli 95 prosentissa tekstiä.
Viidessä prosentissa on vain yksittäi- siä virhepiirtoja ja kirjoitusvirheitä.
Sisällössä ei ole minkäänlaisia merkittäviä eroja.
Ja se on yksi käärö alusta loppuun.
"Tekstin on täytynyt muuttua, sillä sitä on kopioitu tuhansia vuosia." Ei.
Kun ymmärrämme, miten he kopioivat ja sitten laskivat kirjaimet -
ja kun vertaamme tuhat vuotta vanhempaan tekstiin...
Se on täydellistä.
Vastaväite ei enää ole perusteltu.
Se ei ole niin.
Tarkastellaanpa Vanhan testamentin nuorinta kirjaa.
Asiasta ollaan monta mieltä, mutta varovaisenkin arvion mukaan -
viimeisenä kirjoitettu kirja on suunnilleen vuoden 325 eKr. tienoilta.
Vanhin Kuolleenmeren käärö on kirjoitettu noin vuonna 300 eKr.
Niiden välissä on noin 25 vuotta.
Wikipedian mukaan vanhin Kuolleen- meren käärö on vuodelta 325 eKr.
Meillä on nykyään kopioita, -
jotka laadittiin alle sukupolven mittaisen ajan sisällä alkuperäisestä.
"Miksei teillä ole alkuperäisiä, jos kerran niistä on vain 25 vuotta?"
Tiedämme, mitä tällaisille reliikeille tapahtuu.
Vaskikäärme piti hävittää, koska sitä alettiin palvoa.
Tiedämme, miten katoliset suhtautuvat pyhäinjäännöksiin. Sälöjä rististä.
Sälöjä on nyt niin paljon, että niistä voisi rakentaa vaikka talon.
Se, ettei meillä ole alkuperäisiä, estää nyt tällaiset asiat.
Meillä on jotakin, mikä juontuu suoraan niistä.
Jos alkuperäisestä tekstistä on vain alle sukupolven mittainen aika, -
sukupolvi lähinnä alkuperäistä, ja jos ei tuhat vuotta aiheuta huolta, -
miksi takertua 25 vuoteen, jotka ovat lähinnä alkuperäistä?
Jos on päättänyt olla uskomatta, tässä on tekosyy.
Jumala tekee sen niille, jotka eivät ole rehellisiä.
Rehellisestä ja järkevästä ihmisestä ei ole loogista ajatella, -
ettei tämä ole alkuperäisen kaltainen.
Pääsemme alle sukupolven mittaisen ajan päähän.
Uudesta testamentista meillä on teksti, -
joka kirjoitettiin ristiinnaulitsemisen silminnäkijöiden elinaikana.
He näkivät tapahtumat omin silmin. Se on kirjoitettu silloin, -
luultavasti vuoden 50 jKr. tienoilla.
Ennen profetioiden täyttymistä vuonna 70 jKr.
Ja me voimme todistaa sen.
Se on merkittävää. Tekstimme on luotettavaa.
Näkemyksemme profetiasta ei ole vuosisatoja myöhemmin lisätty sepite.
Se on johdettu suoraan VT:stä jo ennen Kristuksen aikaa.
Uusi testamentti on kirjoitettu aikana, jolloin silminnäkijät vielä elivät.
Tekstimme on luotettava. Ei ole järkevää ajatella muutoin.
Siksi voimme tehdä saman johtopäätöksen kuin Jesaja, -
Jumalan innoittamana: "ruoho kuivuu, kukkanen lakastuu".
Kaikki ympärillämme rapistuu, mutta on yksi poikkeus.
Ja sen täytyy olla yliluonnollinen poikkeus.
Se on Jumalan lupaus, että Jumalan Sana pysyy iankaikkisesti.
Voimme puolustaa sitä ja osoittaa, että sitä ei ole järkevä kieltää.
Suomennos: Marianne Tenetz